9c.+Konfutse

=Konfutse﻿= Konfutse var en kinesisk filosof som levde i riket Lu i Kina fra år 551 til 479. Konfutse jobbet blant annet som justisminister i riket der han bodde, og det var blant annet da han prøvde å formidle sin lære. Dette gikk dårlig da ingen maktpersoner var interessert i å høre på læren hans. Ellers jobbet han som lærer, og han formidlet læren sin videre til hans sønn og elevene hans. Læren blir ofte kalt konfutsianismen, og handler i all hovedsak om hvordan mennesker skal leve for å å oppnå en harmonisk tilværelse. Denne læren har i ettertid preget tenkemåten og samfunnsorganiseringen i blant annet det kinesiske, det vietnamesiske, det koreanske og det japanske samfunn. ([|wikipedia])

Konfutsianismen
Hovedverket som ofte blir forbundet med Konfutse heter "Samtaler", og inneholder samtaler mellom Konfutse og disiplene hans. Gjennom disse samtalene kommer Konfutses politiske, moralske, sosiale og religiøse ideer frem. Konfutse bruker aktivt de to begrepene R//en og Li// til å forklare hvordan man kan skape et harmonisk samfunn.



Ren
I følge "I Same Verden" formulerer Konfutse en av sine hovedsetninger på denne måten, "Ikke gjør mot andre det du ikke ville like at de gjorde mot deg." Det kinesiske ordet for dette er "ren", og er satt sammen av tegnet for et menneske og tegnet for tallet to. Dette symboliserer at menneskene lever i forhold til hverandre, og at livet er avhenig av den holdningen vi møter edmenneskene våre med. Tillit er spesielt sentralt. Konfutse mente altså at tillit, medmennesklighet og velvilje var viktig for å skape et harmonisk samfunn, men det er ikke nok.

Li
Konfutse mente at //li,// i kombinasjon med //ren//, var viktig for å skape et harmonisk og fungerende samfunn. Li er sedvane og kulturelle normer, og handler om å være klar over og ha respekt for de nedarvede reglene som gjelder for det sosiale liv. Disse legger vekt på at det er visse begrensninger, eller rammer, for menneskelivet, og at det er nødvenig å ha respekt for disse. Konfutse snakket om fem forhold som er grunnleggende for menneskelig samhold og kontakt. Forholdet mellom fyrste og undersått, far og sønn, mann og kone, eldre og yngre bror og forholdet mellom to venner. Med unntak av vennskap, er alle forholdene preget av ulikhet. Han mener altså at det er viktig at alle vet hva rollen sin innebærer, og hvor den er plassert i det sosiale hierarki. Sentralt for konfutsianismens samfunnssyn er stabilitet, der alle til enhver tid må utføre pliktene sine. Denne tankegangen inkluderer også aspekter som var veldig revolusjonerende for sin tid. Det var nemlig ikke bare de som lå på undersiden av hierarkiet som var pliktige til å utføre sine oppgaver og plikter, men rollene på toppen av systemet er også pliktige til å gjøre som de skal. Det betyr at dersom en hersker gjør en dårlig jobb, for eksempel ved å la være å gripe tak i problemene som eksisterer i riket, har folket rett til å bytte ham ut med noen som klarer å gjøre jobben. Dette er rettferdiggjort med tanken om at dersom en del av det hierarkiske samfunnsystemet svikter, blir samfunnet preget av kaos og strid.

Ren og Li, i harmoni?
Selv om Konfutse snakket om det ideale samfunnet der ren og li var i harmoni, mente han samtidig at dette sjelden var tilfelle. Da åpnet han opp for muligheten for at en kunne komme med kritikk dersom en levde under en tyrann. Konfutses filosofi legger altså vekt på det gode livet i familien, i vennskapet og i samfunnet.

Kilder:
Politikk og menneskerettigheter, Side 12, Aschehoug forlag. Bergesen, Ryssevik, Føllesdal og Heir. I same verda, Religion og Etikk vg3, Side 292-294, Cappelen forlag, Ole Andreas Kvamme, Eva Mila Lindhardt, Agnethe Steineger. [|http://Wikipedia.org], artikkel om Konfutse og Konfutsianismen. [] [] Tegnet for "Ren" har jeg tegnet ved hjelp av MS Paint